
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 328 (1) 

Σύσταση θέσεων διοικητικού προσωπικού στο Αριστοτέ- 
λειο Πανεπιστήμιο Θεσσαλονίκης. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις: 

α) Του άρθρου 79 παρ. 5 του Ν. 1566/85 «Δομή και λει- 
ιουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις» (Α' 167). 
β) Του άρθρου 29α του Ν. 1558/85 όπως προστέθηκε 

με το άρθρο 27 του Ν. 2081/92 (Α’ 154). 
γ) Του άρθρου 22 παρ. 3 του Ν. 2362/1995 (Α 247). 

2. Την πρόταση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδρίαση. 

2649/26.5.95). 

3. Την 13/96 απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Καθορισμός αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης, Γε¬ 


ωργίου Μωραΐτη» (Β’ 137). 

4. Το γεγονός ότι από τις διατάξεις του παρόντος προ- 
καλείται ετησίως δαπάνη σαράντα εκατομμυρίων 
(40.000.000) δρχ. σε βάρος του Κρατικού Προϋπολογι¬ 
σμού η οποία θα αντιμετωπισθεί από τον προϋπολογισμό 
εξόδων του ΥΠΕΠΘ (Φορέας 19-250 της ομάδας0200). 

Για το οικονομικό έτος 1996 και για το δεύτερο εξάμηνο 
δαπάνη ύψους δεκαπέντε εκατομμυρίων (15.000.000) 
δρχ. 


Για το οικονομικό έτος 1997 η παραπάνω δαπάνη προ¬ 
σαυξάνεται με το ποσό των είκοσι πέντε εκατομμυρίων 
(25.000.000) για την πλήρωση των υπολοίπων θέσεων. 

5. Την αριθ. 245/1996 γνωμοδότηση του Συμβουλίου 
της Επικράτειας με πρόταση των Υπουργών Οικονομικών, 
Εθνικής Παιδείας και θρησκευμάτων και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο μόνο 

1. Συνιστώνται στο Αριστοτέλειο Πανεπιστήμιο Θεσσα¬ 
λονίκης για τις ανάγκες του Τμήματος Κτηνιατρικής οι 
εξής θέσεις διοικητικού προσωπικού: 

α) Στον Κλάδο ΔΕ Τεχνικό: Πέντε (5) θέσεις ειδικότητας 
οδηγών αυτοκινήτου, οι οποίες προστίθενται στις υφιστά¬ 
μενες με την απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Παιδείας 
και θρησκευμάτων Β1/459/1988 (Β' 430), Β1/2/21.9.93 
(Β' 779) και Β1/326/89 (Β' 620) των θέσεων του κλάδου 
τούτου, οριζομένων συνολικά σε πενήντα (50). 

β) Στον Κλάδο ΔΕ Ζωοκόμων Τμήματος Κτηνιατρικής: 
Δεκαπέντε (15) θέσεις οι οποίες προστίθενται στις υφι¬ 
στάμενες, σύμφωνα με τον ΑΝ 1510/1950, ΝΔ 3974/ 
1959, ΒΔ 605/70, ΒΔ 289/1973, ΠΔ 435/1976, των θέ¬ 
σεων του κλάδου τούτου, οριζομένων συνολικά σε είκοσι 
οκτώ (28). 

2. Προσόντα διορισμού στον εισαγωγικό βαθμό των θέ¬ 
σεων κάθε Κλάδου είναι τα κατά περίπτωση διαλαμβανό¬ 
μενα στο Π.Δ. 194/1988 (Α' 84) όπως ισχύει κάθε φορά. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚ/ΣΗΣ ΟΙΚΟΝΟΜΙΚΩΝ 

ΓΕΩΡΓ. ΜΩΡΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 329 (2) 

Ίδρυση Εργαστηρίων στο Τμήμα Ηλεκτρολόγων Μηχανι¬ 
κών και Μηχανικών Υπολογιστών του Εθνικού Μετσό- 
βιου Πολυτεχνείου (Ε.Μ.Π.) και καθορισμός του εσω¬ 
τερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α’ 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α’ 173). 

β) Του άρθρου 29Α του Ν. 1558/1985 (Α* 137) όπως 
αυτό προσετέθη με το άρθρο 27 του Ν. 2081/1992 (Α 
154). 

γ) Του άρθρου 22 παρ. 3 του Ν. 2362/1995 (Α 247). 
δ) Του άρθρου 1 περιπτ. II του ΓΊ.Δ. 55/1996 (Α’ 48). 

2. Τη γνώμη της Γενικής Συνέλευσης του Τμήματος 
Ηλεκτρολόγων Μηχανικών και Μηχανικών Υπολογιστών 
του Εθνικού Μετσόβιου Πολυτεχνείου, (συνεδρίαση 
7.11.1995). 

3. Το γεγονός ότι από τις διατάξεις του παρόντος δια¬ 
τάγματος προκαλείται σε βάρος του προϋπολογισμού του 
Εθνικού Μετσόβιου Πολυτεχνείου δαπάνη ύψους 
2.000.000 δρχ. ετησίως η οποία θα καλυφθεί από τον 

Κ.Α.Ε. 4121. ,, 

4. Την αριθμ. 408/1996 γνωμοδότηση του Συμβουλίου 
της Επικράτειας με πρόταση των Υπουργών Οικονομικών 
και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 

Ίδρυση εργαστηρίων 

Ιδρύονται στο Τμήμα Ηλεκτρολόγων Μηχανικών και Μη¬ 
χανικών Υπολογιστών του Εθνικού Μετσόβιου Πολυτε¬ 
χνείου τα κάτωθι Εργαστήρια: 

α. “Ρομποτικής και Αυτοματισμού” το οποίο εξυπηρετεί 
εκπαιδευτικές και ερευνητικές ανάγκες στο γνωστικό 
αντικείμενο της Ρομποτικής και των εφαρμογών της στο 
βιομηχανικό και μη βιομηχανικό αυτοματισμό και 
β. “Συστημάτων Αυτόματου Ελέγχου” το οποίο εξυπη¬ 
ρετεί εκπαιδευτικές και ερευνητικές ανάγκες στο γνω¬ 
στικό αντικείμενο των Συστημάτων Αυτόματου Ελέγχου 
και των εφαρμογών των στον βιομηχανικό και μη βιομηχα¬ 
νικό έλεγχο. 

Άρθρο 2 
Αποστολή 

Κάθε εργαστήριο έχει ως αποστολή: 
α) Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Ηλεκτρολόγων Μηχανικών και Μηχανικών Υπολογι¬ 
στών καθώς και άλλων Τμημάτων του Εθνικού Μετσόβιου 
Πολυτεχνείου στα αντίστοιχα αντικείμενα με τα οποία 
ασχολείται το κάθε εργαστήριο, όπως αυτά προσδιορίζο¬ 
νται στο άρθρο 1 του παρόντος. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας για μεταπτυ¬ 
χιακούς φοιτητές στα πλαίσια των γνωστικών αντικειμέ¬ 
νων των εργαστηρίων. 

γ) Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα της ημεδαπής ή της αλλο¬ 
δαπής εφόσον οι επιστημονικοί στόχοι συμπίπτουν συμ¬ 


βαδίζουν και αλληλοσυμπληρώνονται με εκείνους των ερ¬ 
γαστηρίων, μέσα σε πνεύμα αμοιβαιότητας και συλλογικής 
εργασίας. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύε- 
σεων και εκδόσεων. 

ε) Τη συνεργασία με σχετικές δημόσιες υπηρεσίες, δή¬ 
μους, κοινότητες, και άλλους κοινωνικούς και επιστημονι¬ 
κούς φορείς και τη συμβολή των εργαστηρίων στη μελέτη 
προβλημάτων ανάπτυξης της χώρας. 

στ) Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό κάθε εργαστηρίου απαρτίζεται από μέλη 
Διδακτικού Ερευνητικού Προσωπικού Δ.Ε.Π. του Τμήμα¬ 
τος Ηλεκτρολόγων Μηχανικών και Μηχανικών Υπολογι¬ 
στών που η ειδικότητά τους σχετίζεται με τα γνωστικά 
αντικείμενα που καλύπτει κάθε εργαστήριο όπως αυτά 
περιγράφονται στο άρθρο 1 του παρόντος διατάγματος 
καθώς και από μέλη Ειδικού Διοικητικού - Τεχνικού Προ¬ 
σωπικού Ε.Δ.Τ.Π. και λοιπό επιστημονικό προσωπικό που 
τοποθετείται σ’ αυτό, σύμφωνα με το άρθρο 4 παρ. 1 δ του 
Ν. 2083/1992 (Α’ 159). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 του 
Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
εφαρμογή του. 

γ) Μεριμνά για την κατανομή των χώρων του εργαστη¬ 
ρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων του 
εργαστηρίου. 

στ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

ζ) Εισηγείται στη Γενική Συνέλευση του Τμήματος τους 
υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή λειτουργία του εργαστη¬ 
ρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Εθνικού Με¬ 
τσόβιου Πολυτεχνείου. Το ωράριο εργασίας του προσωπι¬ 
κού είναι αυτό το οποίο προβλέπεται για κάθε κατηγορία, 
σύμφωνα με τις διατάξεις του άρθρου 79 παρ. 6 εδ. ια του 
Ν. 1566/1985 (Α’ 167), του άρθρου 5 παρ. 3δ του Ν. 
2083/1992 (Α’ 159) και τις διατάξεις του Υπαλληλικού 
Κώδικα. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το οικείο τμήμα, που καθορίζει μέοα στα 
πλαίσια της αποστολής του εργαστηρίου την προτεραιό- 
τητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργατηρίου, τη χρησιμοποίηση 
οργάνων και υλικών που ανήκουν σ' αυτό την παραμονή 
των εργαζομένων (προσωπικού, φοιτητών, επισκεπτών), 
στους χώρους όπου τηρούνται ειδικοί κανόνες ασφαλείας 
που αποσκοπούν στην προφύλαξη της υγείας και αρτιμέ- 
λειας των εργαζομένων καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με το άρθρο 18 
παρ. 2 του Ν. 1268/1982 (Α’ 87) όπως προστέθηκε με το 
άρθρο 79 παρ. 7 του Ν. 1566/1985 (Α’ 167) και το Π.Δ. 
407/1980 (Α’ 112). 

6. Ο Διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

7. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.ΓΊ. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του ερ¬ 
γαστηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία 
αναφέρονται: ο σκοπός της εργασίας, το χρονοδιάγραμμά 
της, η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρί¬ 
των. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 Π.Δ. 159/1984 (Α’ 53). 

δ. Τις πιστώσεις που διατίθενται από το Τμήμα Ηλε¬ 
κτρολόγων Μηχανικών και Μηχανικών Υπολογιστών με τη 
διαδικασία του άρθρου 4 παρ. ε του Ν. 2083/1992 (Α 
159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 


νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς των εργαστηρίων. 

Άρθρο 7 
Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας 

- Βαθμολόγιο φοιτητών 

- Βιβλίο περιουσιακών στοιχείων 

- Φάκελλος οικονομικών στοιχείων κάθε έτους 

- Κατάλογος επιστημονικών βιβλίων, περιοδικών και 
οργάνων 

-Αρχείο ερευνητικών προγραμμάτων 

- Βιβλίο μεταβολών προσωπικού 

- Κάθε άλλο βιβλίο ή στοιχείο που κρίνεται απαραί¬ 
τητο. 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώ¬ 
ροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια της έρευνασς και των 
εργαστηριακών ασκήσεων. Στο χώρο εγκατάστασης 
υπάρχει πινακίδα με τον τίτλο του εργαστηρίου και το ονο¬ 
ματεπώνυμο του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Αυγούστου 1996 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 330 (3) 

Οργανισμός Διοίκησης και λειτουργίας του θεραπευτη¬ 
ρίου Χρονιών Παθήσεων Λασιθίου Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 39 και 48 του Ν. 2082/92 
περί «Αναδιοργάνωσης της Κοινωνικής Πρόνοιας και κα¬ 
θιέρωσης νέων θεσμών Κοινωνικής Προστασίας» (ΦΕΚ 
158/Α’). 

2. Τις διατάξεις του άρθρου 6 παρ. 5 του Ν. 2026/92 
«Ρύθμιση θεμάτων οργάνωσης κ.λπ.» (ΦΕΚ 43/Α’). 

3. Το άρθρο 29Α του Ν. 1558/1985 όπως έχει προστε¬ 
θεί με το άρθρο 27 του Ν. 2081/1992 με το οποίο καθορί¬ 
ζεται έλεγχος των δαπανών που προκαλούν οι κανονιστι¬ 
κές διοικητικές πράξεις (ΦΕΚ 154/τ. Α792). 

4. Το γεγονός ότι από τις διατάξεις του παρόντος προ- 
καλείται δαπάνη σε βάρος του Νομαρχικαού Προϋπολογι¬ 
σμού σε ετήσια βάση το ύψος της οποίας υπολογίζεται να 
ανέλθει σε 58.926.000 δρχ. και θα καλυφθεί από τις πι- 

οτώοεις του Νομαρχιακού Προϋπολογισμού ΚΑΕ 2844, 
που θα εγγράφονται στον Νομαρχιακό Προϋπολογισμό και 
από την είσπραξη νοσηλειών Τροφείων από διάφορα τα¬ 
μεία (ΙΚΑ, ΟΓΑ, κ.λπ.). 

5. Τις διατάξεις του άρθρου 36 παρ. 15 του Ν. 2190/94 
(Α /28) «Σύσταση ανεξάρτητης αρχής από την επιλογή 
προσωπικού και ρύθμιση θεμάτων διοίκησης». 

6. Τη ΔΥ3α/οικ. 158/96 (Β759) κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στσους Υφυπουργούς Υγείας 
και Πρόνοιας». 

7. Την 13/16.3.1996 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Καθορισμός αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης, Γε- 
ωργίου Μωραΐτη» (ΦΕΚ 137/Β'). 

8. Την 119/94 απόφαση του Διοικητικού Συμβουλίου 
του «θεραπευτηρίου Χρονιών Παθήσεων Λασιθίου». 

9. Την 274/1996 γνωμοδότηση του Συμβουλίου της 
Επικράτειας με πρόταση του Υπουργού Οικονομικών και 
των Υφυπουργών Εσωτερικών, Δημόσιας Διοίκησης και 
Αποκέντρωσης και Υγείας και Πρόνοιας, αποφασί¬ 
ζουμε: 

Αρθρο 1 

Με το παρόν εγκρίνεται ο Οργανισμός διοίκησης και 
λειτουργίας του Ιδρύματος που έχει συσταθεί με τις διατά¬ 
ξεις του άρθρου 393/1966 Β. Δ/τος (ΦΕΚ Α /101/66) με 
την επωνυμία «θεραπευτήριο Χρονιών Παθήσεων Λασι¬ 
θίου Κρήτης» με το Π.Δ. 340/85. 

Έδρα του είναι ο Άγιος Νικόλαος Λασιθίου Κρήτης και 
τελεί υπό την εποπτεία και των έλεγχο του Υπουργού 
Υγείας και Πρόνοιας. 

Άρθρο 2 
Σκοπός 

Σκοπός του θεραπευτηρίου είναι: 

1. Η περίθαλψη εκατόν τριάντα ατόμων (130) που πά¬ 
σχουν από χρόνιες παθήσεις πνευματικές ή κινητικές και 
των δύο φύλων από 18 ετών και πάνω απ’ όλα τα διαμερί¬ 
σματα της χώρας προτιμωμένων αυτών που κατάγονται 
από το Νομό Λασιθίου και δεν έχουν τη δυνατότητα να αυ- 
τοεξυπηρετηθούν. Η εισαγωγή τους θα γίνεται είτε για μό¬ 
νιμη παραμονή είτε για αποθεραπεία με βραχύ διάστημα 
παραμονής. 

2. Η περίθαλψη είκοσι (20) ενηλίκων αυτοεξυπηρετου- 
μένων ατόμων από 65 ετών και άνω. 

3. Η αποκατάσταση (Λειτουργική - Κοινωνική και Επαγ¬ 
γελματική) καθώς και η λειτουργία κέντρου συμβουλευτι¬ 
κής τόσο των περιθαλμπομένων στο θεραπευτήριο, όσο 
και άλλων ατόμων χρονίως πασχόντων, που κατοικούν στο 
Νομό Λασιθίου με ανάπτυξη εξωτερικού προγράμματος 
και τη δυνατότητα λειτουργίας «δορυφορικών» εργαστη¬ 
ρίων στις πόλεις Ιεράπετρα και Σητεία. 

4. Η εφαρμογή προγραμμάτων παροχής βοήθειας - νο¬ 
σηλείας στο σπίτι. Τα προγράμματα αυτά απευθύνονται σε 

άτομα: . „ . 

α) Μη αυτοεξυπηρετούμενα, εξαιτίας προβλημάτων 

υγείας ή κοινωνικών. 

β) Που χρειάζονται ιδιαίτερη φροντίδα λόγω προσωρι¬ 
νών ή χρονιών παθήσεων, 
γ) Μοναχικά ηλικιωμένα 

και έχουν σκοπό την παροχή Κοινωνικών και Ιατρικών υπη¬ 


ρεσιών οε άτομα ανεξαρτήτως ηλικίας, που αντιμετωπί¬ 
ζουν πρόσκαιρα ή μόνιμα προβλήματα υγείας ή ψυχοκοι- 
νωνικά ώστε να βελτιωθεί η ποιότητα της ζωής τους και να 
υποστηριχθούν οι οικογένειές τους. 

Άρθρο 3 

Παρεχόμενη περίθαλψη 

Το θεραπευτήριο Χρονιών Παθήσεων Λασιθίου Κρήτης 
παρέχει στα άτομα πο περιθάλπει υγιεινή στέγη και δια¬ 
τροφή, κατάλληλο ρουχισμό, ιατροφαρμακευτική περί¬ 
θαλψη, φυσικοθεραπεία, εργοθεραπεία και αποκατά¬ 
σταση (λειτουργική, κοινωνική, επαγγελματική) ενώ πα¬ 
ράλληλα φροντίζει για την εισαγωγή όσων έχουν ανάγκη 
σε κατάλληλο νοσηλευτικό Ίδρυμα. 

Επίσης επιδιώκεται η ψυχική τόνωση και η κοινωική 
επαγγελματική αποκατάσταση των περιθαλπομένων με 
την εφαρμογή εκπαιδευτικών και ψυχαγωγικών προγραμ- 
μάτων. 

Το πρόγραμμα αποκατάστασης Ατόμων με Ειδικές Ανά¬ 
γκες δύνανται να παρακολουθήσουν και άλλα χρονίως πά- 
σχοντα άτομα εκτός των περιθαλπομένων που κατοικούν 
στο Νομό Λασιθίου. 

Το πρόγραμμα βοήθεια - νοσηλεία στο σπίτι παρέχει: 
α) Κοινωνική εργασία με άτομα οικογένειες και ομάδες, 
συνεργασία με οργανώσεις εντός και εκτός των περιοχών 
του προγράμματος. 

β) Τακτικές επισκέψεις κατ’ οίκον από κοινωνική λει¬ 
τουργό καθώς τηλεφωνικές επικοινωνίες με τους εξυπη¬ 
ρετούμενους. 

γ) Πρακτικές εξυπηρετήσεις, όπως εξόφληση λογ/ 
σμών, ψώνια, συνοδεία σε υπηρεσίες κ.λπ. 

δ) Συνεργασία με τις υπηρεσίες Υγείας και Πρόνοιας 
των περιοχών του προγράμματος και ενεργοποίηση των 
ενδιαφερομένων για ικανοποίηση των αναγκών τους, 
ε) Ψυχαγωγία και κατ’ οίκον απασχόληση, 
στ) Ιατρική και νοσηλευτική παρακολούθηση, 
ζ) Φροντίδα κατ’ οίκον καθαριότητας. 

Άρθρο 4 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων, ηλι¬ 
κίας από 18 ετών και πάνω χρονίως πάσχοντα και αυτοε¬ 
ξυπηρετούμενα ηλικιωμένα, απ’ όλα τα διαμερίσματα της 
χώρας και κατά προτίμηση από το Νομό Λασιθίου αφού 
προσκομισθούν τα παρακάτω δικαιολογητικά: 

α) Αίτηση. 

β) Αποδεικτικό στοιχείο ταυτότητας. 

γ) Έκθεση κοινωνικής έρευνας με πρόταση εισαγωγής 

στο Ίδρυμα. 

δ) Ιατρικό πιστοποιητικό για την αιτία του χρόνου νοσή¬ 
ματος στο οποίο θα αναγράφεται ότι το άτομο που έχει 
ανάγκη ιδρυματικής περίθαλψης δεν φέρει σύνδρομο δια¬ 
νοητικής αναπηρίας ή φέρει σύνδρομο το οποίο δεν φθά¬ 
νει μέχρι διεγέρσεων, ώστε να γίνεται ανήσυχο και ακα¬ 
τάλληλο για συμβίωση, δενπάσχει από μολυσματική νόσο 
συφιλίδα, φυματίωση και από βαρύ νόσημα που να χρειά¬ 
ζεται ειδική νοσηλεία ή από καρκίνο. 

2. Οι περιθαλπόμενοι συμμετέχουν στη δαπάνη περί¬ 
θαλψής τους ανάλογα με τις οικονομικές δυνατότητές 
τους. Η συμμετοχή καθορίζεται από το Διοικητικό Συμ¬ 
βούλιο βάσει τιμολογίου με κλίμακα ανάλογη με το ύψος 
του εισοδήματος του κάθε περιθαλπομένου. 

3. Οι εισαγόμενοι στο Ίδρυμα με απόφαση που βεβαιώ- 

νει οικονομική αδυναμία σύμφωνα με τις διατάξεις του 
Ν.Δ. 57/1973 (Α7149) απαλλάσσονται απάτην καταβολή 
τροφείων - νοσηλειών, εκτός εάν από την ίδια απόφαση 
προβλέπεται συμμετοχή. 

Δύναται το Ίδρυμα να ζητήσει την έκδοση της απόφα¬ 
σης του Νομάρχη που προβλέπεται από τις διατάξεις του 
Ν.Δ. 57/73 και κατά την διάρκεια περίθαλψης κάποιου 
ατόμου. 

4. Στους περιθαλπόμενους παρέχονται οι ίδιες υπηρε¬ 
σίες ανεξάρτητα της συμμετοχής ή μη στη δαπάνη των νο¬ 
σηλειών τροφείων. 

Αρθρο 5 
Διοίκηση 

Το Ίδρυμα διοικείται από 7μελές Διοικητικό Συμβούλιο 
(Δ.Σ.) το οποίο διορίζεται με ισάριθμα αναπληρωματικά 
μέλη με απόφαση του Περιφερειακού Δ/ντή καιαποτελεί- 
ται από: 

α) Τον Πρόεδρο, ο οποίος λόγω της επαγγελματικής 
απασχόλησης ή της επιστημονικής κατάρτισης κρίνεται 
κατάλληλος να ανταποκριθεί στο έργο της Κοινωνικής 
Προστασίας των χρονίως ποσχόντων ατόμων, 
β) Έναν αιρετό εκπρόσωπο των περιθαλπομένων ή των 

κηδεμόνων τους. 

γ) Έναν αιρετό εκπρόσωπο των εργαζομένων, 
δ) Έναν εκπρόσωπο της τοπικής αυτοδιοίκησης, που 
ορίζεται από την Κεντρική Ένωση Δήμων και Κοινοτήτων 
Ελλάδος (ΚΕΔΚΕ). 

ε) Έναν εκπρόσωπο του Υπουργού Υγείας και Πρόνοιας 
(διοικητικό υπάλληλο ή Κοινωνικό Λειτουργό), 
στ) Δύο πρόσωπα κύρους με κοινωνική δράση. 

Οι αιρετοί εκπρόσωποι των περιθαλπομένων ή των κη¬ 
δεμόνων τους και των εργαζομένων εκλέγονται εφ’ όσον 
δεν υπάρχουν αντίστοιχοι σύλλογοι. 

Αν όμως υπάρχουν αντίστοιχοι σύλλογοι οι εκπρόσωποι 
των περιθαλπομένων ή των κηδεμόνων τους και των εργα¬ 
ζομένων προτείνονται από τους συλλόγους. 

Το Δ.Σ. εκλέγει στην πρώτη του συνεδρίαση μεταξύ των 
μελών του έναν Αντιπρόεδρο, με μυστική ψηφοφορία των 
παρόντων μελών. Η διάρκεια της θητείας του Δ.Σ. είναι 
τριετής. 

Αρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο συνεδριάζει τακτικά δύο φο¬ 
ρές το μήνα και έκτακτα όταν παρίσταται ανάγκη, καθώς 
επίσης και όταν ζητηθεί με έγγραφη αίτηση τεσσάρων (4) 
τουλάχιστον μελών αυτού, πάντοτε όμως με πρόσκληση 
του Προέδρου. 

2. Στις συνεδριάσεις του Δ.Σ. μετέχει ο Προϊστάμενος 

του Ιδρύματος, ως εισηγητής, χωρίς ψήφο. 

3. Τα θέματα που είναι για συζήτηση καταχωρούνται 
στην ημερήσια διάταξη η οποία κοινοποιείται έγκαιρα στα 
μέλη του Διοικητικού Συμβουλίου μαζί με την πρόσκληση 
για συνεδρίαση. Σε επείγουσες περιπτώσεις η κλήτευση 
μπορεί να γίνει και με τηλεφώνημα ή τηλεγράφημα, θέ¬ 
ματα που δεν αναγράφονται στην ημερήσια διάταξη δεν 
συζητούνται εκτός και αν πρόκειται για επείγοντα θέματα 
και αποφασίζουν τη συζήτηση, όλα τα παρόντα μέλη του 
Διοικητικού Συμβουλίου. 

4. Τα πρακτικά κάθε συνεδριάσεως επικυρώνονται από 
το Δ.Σ. στην επόμενη συνεδρίαση και καταχωρούνται από 
το γραμματέα σε ειδικό βιβλίο πρακτικών μονογραμμένο 


από τον Πρόεδρο. 

Τα πρακτικά υπογράφονται από τον Πρόεδρο και τον 
Γραμματέα ή τα παρόντα μέλη που είναι στη συνε¬ 
δρίαση. 

5. Ουδεμία απόφαση του Δ.Σ. εκτελείται αν δεν έχουν 
επικυρωθεί τα πρακτικά της συνεδριάσεως στην οποία 
πάρθηκε η απόφαση. 

Σε εξαιρετικές περιπτώσεις, όταν η εκτέλεση της απο- 
φάσεως δεν επιδέχεται αναβολή, δύναται το Δ.Σ. με ει¬ 
δική απόφαση να θεωρεί ως επικυρωμένα τα σχετικά πρα¬ 
κτικά για τα θέματα αυτά με σκοπό την άμεση εκτέλεση 

της απόφασης. . 

6. Το Δ.Σ. για να έχει απαρτία πρέπει τα μέλη που βρί¬ 
σκονται στη συνεδρίαση να είναι περισσότερα από τα μέλη 
που απουσιάζουν. 

Οι αποφάσεις του Δ.Σ. λαμβάνονται με ψηφοφορία και 
με πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του Προέδρου ή αυτού που 
προεδρεύει. 

7. Όταν μέλος του Δ.Σ. απουσιάζει αδικαιολόγητα σε 
δύο συνεχείς συνεδριάσεις αντικαθίσταται με απόφαση 
του Νομάρχη ύστερα από αναφορά του Προέδρου του 

Δ Επίσης επί απουσίας σε δύο συνεχείς συνεδριάσεις των 
αιρετών εκπροσώπων των εργαζομένων και περιθαλπομέ- 
νων κινείται η διαδικασία εκλογής νέων εκπροσώπων. 

8. Γραμματέας του Δ.Σ. ορίζεται υπάλληλος του Ιδρύμα¬ 
τος με απόφασή του. 

Άρθρο 7 

Αρμοδιότητες του Διοικητικού Συμβουλίου 
Το Διοικητικό Συμβούλιο 

1. Διοικεί και διαχειρίζεται όλες τις υποθέσεις του Ιδρύ¬ 
ματος σύμφωνα με τις διατάξεις που ισχύουν κάθε φορά. 

2. Εγκρίνει τις απαιτούμενες δαπάνες για τη λειτουργία 
του Ιδρύματος μέσα στα όρια των πιστώσεων του προϋπο¬ 
λογισμού του οποίου δύναται να ζητήσει από την οικεία 
Νομαρχία των τροποποίηση και αναμόρφωση μέσα στο οι¬ 
κονομικό έτος με τη διαδικασία του άρθρου 10 του παρό- 
ντος. 

3. Διορίζει όλο το προσωπικό, σύμφωνα με τη νόμιμη 
διαδικασία και ασκεί σύμφωνα με τις διατάξεις που ισχύ¬ 
ουν κάθε φορά τις αρμοδιότητες που αναφέρονται στην 
υπηρεσιακή κατάσταση και τον πειθαρχικό έλεγχο του 
προσωπικού. 

4. Αποφασίζει για τα εισαγόμενα άτομα σύμφωνα με τις 
προϋποθέσεις του άρθρου 4 του παρόντος. 

5. Είναι αρμόδιο για όλα τα θέματα που σχετίζονται με 
την πορεία των εργασιών του Ιδρύματος εκτός από εκείνα 
για τα οποία προβλέπεται από ειδικές διατάξεις αρμοδιό¬ 
τητα άλλων οργάνων του νομικού προσώπου. 

Άρθρο 8 

Αρμοδιότητες του Προέδρου 
του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξώδικες 
υποθέσεις του και διορίζει τους δικαστικούς πληρεξου¬ 
σίους με σύμφωνη γνώμη του Δ.Σ. 

2. Προσκαλεί τα μέλη του Δ.Σ. στις συνεδριάσεις, κα¬ 
ταρτίζει με τον Προϊστάμενο των υπηρεσιών του Ιδρύμα¬ 
τος την ημερήσια διάταξη των προς συζήτηση θεμάτων και 
υπογράφει τις προσκλήσεις στις οποίες ορίζεται ο τόπος, 

η ημέρα και ώρα της συνεδριάσεως. 

Στην ημερήσια διάταξη περιέχονται περιληπτικά τα θέ¬ 
ματα που θα συζητηθούν. 

3. Υπογράφει με το Διεθυντή του Ιδρύματος τις επιτα¬ 
γές και τα εντάλματα πληρωμών, καθώς και τα έγγραφα 
για την υπογραφή των οποίων δεν έχουν εξουσιοδοτητεί ο 
Διευθυντής του Ιδρύματος ή οι Προϊστάμενοι των τμημά¬ 
των. 

4. Ασκεί στο προσωπικά του Ιδρύματος τις αρμοδιότη¬ 
τες που του παρέχουν οι Νόμοι και συντάσσει τις υπηρε¬ 
σιακές εκθέσεις για τον Προϊστάμενο των υπηρεσιών του 
Ιδρύματος. 

Αρθρο 9 

Πόροι το Ιδρύματος 

Πόροι το Ιδρύματος είναι: 
α) Κρατική επιχορήγηση. 

β)Έσοδα από την εκμετάλλευση της περιουσίας του. 
γ) Τροφεία από τους περιθαλπόμενους ή από τους 
ασφαλιστικούς τους φορείς, 
δ) Εισφορές, δωρεές, κληρονομιές, κληροδοσίες στο 

Ίδρυμα. 

ε) Κάθε άλλα νόμιμα έσοδα. 

Αρθρο 10 
Προϋπολογισμός 

Ο Προϋπολογισμός καταρτίζεται από τον Προϊστάμενο 
των Υπηρεσιών του Ιδρύματος σύμφωνα με όσα προβλέ- 
πονται από τις κείμενες διατάξεις, με βάση την προγραμ¬ 
ματισμένη από το Δ.Σ. δραστηριότητα ψηφίζεται από το 
Δ.Σ. και εγκρίνεται από τον Περιφερειακό Δ/ντή. 

Αντίγραφο του εγκριθέντος προϋπολογισμού υποβάλ¬ 
λεται στο Υπουργείο Υγείας και Πρόνοιας. 

Αρθρο 11 
Είσπραξη εσόδων 

1. Τα κεφάλαια και οι πόροι του Ιδρύματος κατατίθενται 
απ’ ευθείας σε τηρούμενο λογαριασμό στο υποκατάστημα 
της Τράπεζας Ελλάδος ή της Εθνικής Τράπεζας ή της 
Εμπορικής Τράπεζας ή σε άλλη τράπεζα του Δημοσίου. 

2. Ειδικές πιστώσεις ή κεφάλαια που πλεονάζουν μετα- 
φέρονται σε ειδικούς λογαριασμούς διαθεσίμου με τόκο ή 
χωρίς τόκο, ανάλογα με την προέλευσή τους. 

Η μεταφορά από τον λογαριασμό ταμειακής διαχείρισης 
και η επαναφορά σ’ αυτόν γίνεται με εντολή του προϊστα¬ 
μένου των υπηρεσιών του Ιδρύματος ή οίκοθεν από την 
Τράπεζα της Ελλάδας ή την Εθνική Τράπεζα της Ελλάδας 
ή την Εμπορική Τράπεζα ή σε άλλη τράπεζα του Δημσίου, 
σύμφωνα με τα οριζόμενα από την παράγραφο 3 του άρ¬ 
θρου 4 του ΑΝ 1611/1950, όπως συμπληρώθηκε με το 
άρθρο 2 του Ν. Δ/τος 299/54. 

3. Επιτρέπεται να τηρείται σε μία τράπεζα ο λογ/σμός 
διαθεσίμων κεφαλαίων και σε άλλη ο λογ/σμός ταμειακής 
διαχείρισης ώστε να επιτυγχάνεται το μεγαλύτερο δυνατό 
όφελος για το Ίδρυμα. 

Αρθρο 12 

Πληρωμές Δαπανών 

Κάθε πληρωμή ενεργείται με χρηματικό ένταλμα το 
οποίο υπογράφεται από τον Πρόεδρο του ΔΣ ή από άλλο 
μέλος αυτού, ειδικά εξουσιοδοτημένο καθώς και από τον 
προϊστάμενο των υπηρεσιών του Ιδρύματος και το Λογι¬ 


στή, η δε καταβνολή του ποσού αυτού ενεργείται με την 
έκδοση ισόποσης επιταγής σε βάρος του λογαριασμού 
που τηρεί το ίδρυμα στο υποκατάστημα της Τράπεζας της 
Ελλάδας ή της Εθνικής ή της Εμπορικής ή άλλης Δημόσιας 
Τράπεζας. 

Οι επιταγές υπογράφονται όπως και τα εντάλαμτα πλη¬ 
ρωμής. 

Άρθρο 13 
Εκτέλεση δαπανών 

Οι δαπάνες του Ιδρύματος εκτελούνται σύμφωνα με τις 
διατάξεις περί Λογιστικού των ΝΠΔΔ και της νομοθεσίας 
περί εκτελέσεως Δημοσίων Έργων. 

Άρθρο 14 

Βασική διάρθρωση των υπηρεσιών 

1. Οι υπηρεσίες του Ιδρύματος αποτελούν Διεύθυνση, η 
οποία συγκροτείται από τα παρακάτω τμήματα: 

α) Τμήμα Χρονίως Πασχόντων. 
β) Τμήμα Υπερηλίκων αυτοεξυπηρετουμένων. 
γ) Τμήμα Φυσικής Αποκατάστασης και επαγγελματικής 
κατάρτισης και βοήθειας - νοσηλείας στο σπίτι, 
δ) Τμήμα Διοικητικού. 

2. α) Το τμήμα χρονίως πασχόντων είναι αρμόδιο για 
κάθε θέμα που αναφέρονται στην προστασία που παρέχε¬ 
ται από το ίδρυμα στα χρονίως πάσχονχα άτομα. 

β) Το τμήμα αυτοεξυπηρετουμένων υπερηλίκων είναι 
αρμόδιο για κάθε θέμα που αναφέρεται στην προστασία 
που παρέχεται από το ίδρυμα στα υπερήλικα αυτοεξυπη- 
ρετούμενα άτομα. 

γ) Το τμήμα φυσικής αποκατάστασης και Επαγγελματι¬ 
κής Κατάρτισης είναι αρμόδιο για κάθε θέμα που αναφέ- 
ρεται στη Φυσική Αποκατάσταση των περιθαλπομένων, 
στην επαγγελματική κατάρτιση τόσο των περιθαλπομένων 
όσο και των λοιπών μειονεκτούντων ατόμων από 18 ετών 
και πάνω, καθώς και στο πρόγραμμα βοήθεια στο σπίτι. 

δ) Το τμήμα Διοικητικού είναι αρμόδιο για τον χειρισμό 
κάθε θέματος που αναφέρεται στη γενική κατάσταση του 
προσωπικού του Ιδρύματος, στα οικονομικά και στη δια¬ 
χείριση της περιουσίας του καθώς και στο χειρισμό θεμά¬ 
των γραμματείας. 

Άρθρο 15 
Προσωπικό 

I. Μόνιμο Προσωπικό 

Οι θέσεις του προσωπικού διαρθρώνονται κατά κλά¬ 
δους και ειδικότητες, όπως παρακάτω: 

ΚΑΤΗΓΟΡΙΑ ΠΕ 

1. Κλάδος ΠΕ Διοικητικός - Οικονομικός θέσεις τρεις 
(3) 

2. Κλάδος ΠΕ Ιατρών Ειδικοτήτων Γ ενικής Ιατρικής και 
Παθολογίας θέσεις δύο (2) 

3. Κλάδος ΠΕ Ιατρών Φυσικής Ιατρικής και Αποκατά¬ 
στασης θέσεις μία (1) 

4. Κλάδος ΠΕ Ιατρών Καρδιολόγων θέσεις μία (1) 

5. Κλάδος ΠΕ Φυσικής Αγωγής και Αθλητισμού θέσεις 
μία (1) 

ΚΑΤΗΓΟΡΙΑ ΤΕ 

1. Κλάδος ΤΕ Νοσηλευτικής θέσεις πέντε (5) 

2. Κλάδος ΤΕ Επισκεπτριών-τών Υγείας θέσεις δύο (2) 

3. Κλάδος ΤΕ Κοινωνικής Εργασίας θέσεις τέσσερις (4) 

4. Κλάδος ΤΕ Φυσικοθεραπείας θέσεις τρεις (3) 

5. Κλάδος ΤΕ Εργοθεραπείας θέσεις τρεις (3) 

6. Κλάδος ΤΕ Λογοθεραπείας θέσεις δύο (2) 

7. Κλάδος ΤΕ Διατροφής θέσεις μία (1) 

8. Κλάδος ΤΕ Πληροφορικής (ειδικότητα ηλεκτρονικών 
υπολογιστών συστημάτων) θέσεις μία (1) 

9. Κλάδος ΤΕ Διοικητικός-Λογιστικός θέσεις δύο (2) 

10. Κλάδος ΤΕ Μηχανολόγων θέσεις μία (1) 

ΚΑΤΗΓΟΡΙΑ ΔΕ 

1. Κλάδος ΔΕ Διοικητικός-Λογιστικός θέσεις έξι (6) 

2. Κλάδος ΔΕ Νοσηλευτικής θέσεις δέκα επτά (17) 

3. Κλάδος ΔΕ Μαγείρων θέσεις τρεις (3) 

4. Κλάδος ΔΕ Κουρέων θέσεις μία (1) 

5. Κλάδος ΔΕ τεχνικός θέσεις εννέα (9) 

Οι παραπάνω θέσεις ΔΕ Τεχνικού ορίζονται ως ακολού¬ 
θως: 

Δύο (2) θέσεις ηλεκτρολόγων 

Τρεις (3) θέσεις υδραυλικών-συντηρητών κτιρίων 

Δύο (2) θέσεις οδηγών αυτοκινήτων 

Δύο (2) θέσεις ραπτριών. 

Από τις δέκα επτά θέσεις ΔΕ Νοσηλευτικής οι δέκα (10) 
καλύπτονται από ΔΕ Νοσηλευτικής οι υπόλοιπες επτά (7) 
καλύπτονται μόνο αν δεν καλυφθούν οι προβλεπόμενες 
επτά (7) θέσεις ΤΕ Νοσηλευτικής ή ΤΕ Επισκεπτριών 
Υγείας. 

ΚΑΤΗΓΟΡΙΑ ΥΕ 

1. Κλάδος ΥΕ Βοηθητικού Προσωπικού (κλητήρων, θυ¬ 
ρωρών - Νυχροφυλάκων) θέσεις επτά (7) 

2. Κλάδος ΥΕ Βόηθητικού Προσωπικού Μαγειρείου (για 
εργασίες Βοηθού Μάγειρα, πλύντου μαγειρικών σκευών, 
τραπεζοκόμων και λοιπών εργασιών μαγειρείου) θέσεις 
είκοσι (20) 

3. Κλάδος ΥΕ Προσωπικού Καθαριότητας θέσεις είκοσι 
( 20 ) 

4. Κλάδος ΥΕ Εργατών θέσεις δύο (2) 

5. Κλάδος ΥΕ Βοηθητικού Υγειονομικού Προσωπικού 
θέσεις είκοσι πέντε (25) 

Από τις παραπάνω θέσεις του κλάδου ΥΕ Βοηθητικού 
Υγειονομικού Προσωπικού οι έξι (6) ορίζονται ως θέσεις 
μεταφορέων ασθενών και οι δέκα εννέα ως θέσεις πρα¬ 
κτικών Νοσοκόμων. 

Οι δέκα (10) θέσεις των πρακτικών νοσοκόμων καλύ¬ 
πτονται μόνον εφ’ όσον είναι αδύνατη η πλήρωση δέκα 
(10) από τις θέσεις του κλάδου ΔΕ Νοσηλευτικής. 

11. Προσωπικό Ιδωτικού Δικαίου Αορίστου χρόνου 

Οι θέσεις προσωπικού Ιδιωτικού Δικαίου διαρθρώνονται 
κατά ειδικότητα ως εξής: 

1) Ειδικό Επιστημονικό Προσωπικό 

Μία (1) θέση ειδικότητας ΠΕ Ψυχολόγων με Επιστημο¬ 
νική εξειδίκευση σε θέματα εφαρμοσμένης ή κλινικής ψυ¬ 
χολογίας με σύμβαση αορίστου χρόνου. 

2) Τεχνικό Προσωπικό 

Δύο (2) θέσεις ΔΕ Τεχνικών με σύμβαση αορίστου χρό¬ 
νου. 

III. Προσωπικό με σχέση εργασίας Ιδιωτικού Δικαίου ορι¬ 
σμένου χρόνου 

1. Μία (1) θέση Επαγγελματικού Συμβούλου 

2. Μία (1) θέση ιατρού ειδικότητας Γενικής Ιατρικής Πα¬ 
θολογίας 

3. Δύο (2) θέσεις ΔΕ Τεχνιτών Εκπαιδευτών 

4. Τρεις (3) θέσεις ΥΕ Βοηθητικού προσωπικού καθα¬ 
ριότητας 

Οι ειδικότητες των Τεχνιτών - Εκπαιδευτών καθορίζο¬ 
νται κάθε φορά από το Δ.Σ. ανάλογα με τις λειτουργικές 
δυαντότητες των περιθαλπομένων εκείνων που κρίνονται 
για επαγγελματική κατάρτιση. 

IV. Προσωρινές θέσεις ιδιωτικού δικαίου 

Επτά (7) θέσεις ΔΕ βοηθητικού προσωπικού (κλητήρων 


θυρωρών νυκτοφυλάκων) προσωρινές 

Πέντε (5) θέσεις ΔΕ βοηθητικού προσωπικού μαγει¬ 
ρείου προσωρινές 

Μία (1) θέση ΥΕ Ράπτριας προσωρινή 

Μία (1) θέση ΥΕ Κουρέων προσωρινή 

Μία (1) θέση ΔΕ Ηλεκτρολόγου προσωρινή 

Μία (1) θέση ΔΕ Υδραυλικού προσωρινή 

Δύο (2) θέσεις ΔΕ Μαγείρων προσωρινές. 

1. Οι προσωρινές θέσεις καταργούνται μόλις κενωθούν 
καθ’ οιονδήποτε τρόπο. 

2. Από τις οργανικές θέσεις των μονίμων υπαλλήλων 
δεν πληρούται αριθμός ίσος με τους υπηρετούντες σε 
προσωρινές θέσεις ιδ. δικαίου. 

Αρθρο 16 

Προσόντα διορισμού σε θέσεις μονίμου και με σχέση 
εργασίας ιδιωτικού δικαίου προσωπικού ορίζονται τα προ- 
βλεπόμενα κατά περίπτωση κλάδου ή ειδικότητας στο 
Π.Δ. 194/3.5.88 (Α 84) όπως αυτό ισχύει κάθε φορά. 

Ειδικότερα: 

1) Για τον κλάδο ΔΕ Νοσηλευτικής ορίζεται πτυχίο αντί¬ 
στοιχης ειδικότητας Επαγγελματικού Λυκείου ή αναγνωρι¬ 
σμένης Μέσης Τεχνικής επαγγελματικής Νοσηλευτικής 
Σχολής αρμοδιότητας του Υπουργείου Υγείας και Πρό¬ 
νοιας ή πτυχίο των πρώην Σχολών ΔΕ Νοσηλευτικής μονο¬ 
ετούς φοίτησης. 

2) Για τις θέσεις των τεχνιτών εκπαιδευτών με σχέση 
εργασίας Ιδιωτικού Δικαίου, ορίζονται τα προβλεπόμενα 
κατά περίπτωση ειδικότητας από το Π.Δ. 194/88 για τον 
κλάδο ΔΕ Τεχνιτών. 

3) Για τη θέση Επαγγελματικού Συμβούλου πτυχίο Ανω- 
τάτου Εκπαιδευτικού Ιδρύματος της ημεδαπής ή ισότιμο 
της αλλοδαπής και ειδική επιστημονική εξειδίκευση σε 
θέματα επαγγελματικού προσανατολισμού που να απο- 
δεικνύεται σύμφωνα με τις διατάξεις της παρ. 2 του άρ¬ 
θρου 25 του Ν. 1943/1991. 

4) Για τη θέση ειδικού επιστημονικού προσωπικού Ψυ¬ 
χολόγου, πτυχίο Ψυχολογίας Πανεπιστημίου της ημεδα¬ 
πής ή ισότιμο πτυχίο σχολής της αλλοδαπής και ειδίκευση 
στην εφαρμογή ή κλινική Ψυχολογία που να αποδεικνύεται 
σύμφωνα με τις διατάξεις της παρ. 2 του άρθρου 25 του Ν. 
1943/1991. 

Αρθρο 17 

Προϊστάμενοι υπηρεσιών 

1.ΠΕ Διοικητικού Οικονομικού και εν ελλεί¬ 

ψει υπάλληλος του κλάδου ΤΕ Διοικητικού Λογιστικού ή 
ΔΕ Διοικητικού - Λογιστικού. 

2. Του τμήματος χρονίως πασχόντων υπάλληλος του 
κλάδου ΠΕ Ιατρών ειδικοτήτων της κατηγορίας ΠΕ του μέ¬ 
ρους 1 του άρθρου 15 του παρόντος και εν ελλείψει υπάλ¬ 
ληλος ΤΕ Νοσηλευτικής ή ΤΕ Επισκεπτριών Υγείας και εν 
ελλείψει ΔΕ Νοσηλευτικής. 

3. Του τμήματος αυτοεξυπηρετουμένων ηλικιωμένων 
υπάλληλος του κλάδου ΠΕ Ιατρών ειδικοτήτων της κατη¬ 
γορίας ΠΕ του μέρους I του άρθρου 15 του παρόντος ή ΤΕ 
Επισκεπτριών Υγείας και εν ελλείψει ΔΕ Νοσηλευτικής. 

4. Του τμήματος φυσικής αποκατάστασης και επαγγελ¬ 
ματικής κατάρτισης υπάλληλος του κλάδου ΠΕ Φυσικής 
Ιατρικής και αποκατάστασης ή ΤΕ Κοινωνικής Εργασίας ή 
ΤΕ Φυσικοθεραπείας ή ΤΕ Εργοθεραπείας. 

5. Του Τμήματος Διοικητικού υπάλληλος του κλάδου ΠΕ 
Διοικητικού - Οικονομικού ή ΤΕ Διοικητικού - ΛΟγιστικού ή 
ΔΕ Διοικητικού - Λογιστικού. 

Αρθρο 18 

Εσωτερικός Κανονισμός - Καταργούμενες Διατάξεις 

Όλα τα λεπτομερέστερα θέματα που ανάγονται στην 
κανονική και εύρυθμη λειτουργία του Ιδρΰαμτος ως και τα 
καθήκοντα των εργαζομένων στο Ιδρυμα, εφ όσον είναι 
δευτερευούσης σημασίας ρυθμίζονται με εσωτερικό κα¬ 
νονισμό λειτουργίας που συντάσσεται από το Διοικητικό 
Συμβούλιο και εγκρίνεται με απόφαση του οικείου Περι¬ 
φερειακού Δ/ντή. 

Από της ενάρξεως ισχύος του παρόντος καταργούνται 
οι διατάξεις του Π.Δ. 393/1966. Β.Δ/τος (ΦΕΚ 101/66) 
και του Π.Δ/τος 340/85 (Α’ 118). 

Αρθρο 19 

Μεταβατικές διατάξεις 

1. Οι υπηρετούντες τη δημοσίευση του παρόντος μόνι¬ 
μοι υπάλληλοι του θεραπευτηρίου Χρονιών Παθήσεων 
Λαοιθίου κατατάσσονται στις ομοιόβαθμες θέσεις κλάδων 


αντίστοιχης κατηγορίας του άρθρου 15 του παρόντος. 

2. Οι υπηρετούντες κατά τη δημοσίευση του παρόντος 
σε προσωρινές θέσεις με σχέση εργασίας ΙΔ διατηρούνται 
στις θέσεις τους μέχρι την καθ’ οιονδήποτε τρόπο αποχώ¬ 
ρησή τους από την υπηρεσία οπότε οι θέσεις καταργού- 
νται αυτοδικαίως. 

Στον Υφυπουργό Υγείας και Πρόνοιας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 5 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦ. ΕΣΩΤΕΡΙΚΩΝ, ΔΗΜ. ΔΙΟΙ/ΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΩΡΑΪΤΗΣ ΑΛ. ΠΑΠΑΔΟΠΟΥΛΟΣ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

θ. ΚΟΤΣΩΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



